1433 N Corlies Street, Philadelphia, PA 19121 (#7249544) :: Keller Williams Realty - Matt Fetick Team
1433 N Corlies Street
1433 N Corlies Street Philadelphia, PA 19121 Ramaphosa se segsman kry amptelike begrafnis | Maroela Media
Ronnie Mamoepa by adjunkpres. Cyril Rhamaposa. Foto: Via die Presidensie
Pres. Jacob Zuma het Dinsdag aangekondig dat ŉ amptelike provinsiale begrafnis vir die teen-apartheidsaktivis en regeringswoordvoerder Ronnie Mamoepa gehou sal word. Mamoepa is Saterdagaand in die ouderdom van 56 dood.
Zuma het Mamoepa as ŉ “hoogs bekende regeringswoordvoerder, ervare staatsamptenaar en vryheidsvegter” beskryf.
Maroela Media het Sondag berig Mamoepa is om 23:15 in die Unitas-hospitaal in Centurion dood ná ŉ lang siekbed nadat hy ŉ beroerte gehad het.
Mamoepa was vroeër ook die woordvoerder van die departemente van binnelandse en buitelandse sake. Hy was sedert 2014 Ramaphosa se woordvoerder.
“Ons het een van ons bekwaamste regeringswoordvoerders verloor. Hy was ŉ bekroonde bemiddelaar en skakel tussen die regering en die gemeenskappe wat ons dien,” het Zuma gesê.
Die president het beveel dat die landsvlag Saterdag, wanneer hy begrawe gaan word, halfstok regoor die Gauteng-provinsie moet hang.
Die besonderhede rakende sy gedenkdiens en begrafnis sal binnekort deur die Gautengse provinsiale regering bekend gemaak word.
Die regering sal moet begin begroot vir al die staatsbegrafnisse wat nou feitlik daagliks plaasvind.
Goeie Aarde maar ons het omtent baie geld om te scwander ! verlede saterdag is die “bekende geliefde sanger ” ook met staatgeld begrawe. n gewone mens kry dit nou reg om vlae halfmas te laat hang en dit gaan net te lekker ! maar let op almal was uitgewekenes wat heerlik oorsee gestudeer het ……
Ek wonder as een van die Guptas iets moet oorkom wat sal volg miskien n begrafnis soortgelyks aan die van Mandela snaakse land met vreemde gewoontes hierdie piesang republiek van ons.